== Krigene i Tyskland ==
[[Fil:Gustavus Adolphus at the Battle at Breitenfeld.jpg|thumb|left|Gustav 2. Adolf i [[Slaget ved Breitenfeld]].]]
Maj 1630 tog Gustav Adolf afsked med stænderne; i juni steg han i land på Ruden i nærheden af [[Usedom]]. Endnu havde han ingen forbundsfæller i Tyskland; men snart tvang han hertugen af Pommern til at tage parti for Sverige. Gustav Adolfs første opgave var nu at skaffe sig en strategisk basis. Det lykkedes ham fuldstændig, og juledag 1630 indtog han den kejserlige lejr ved [[Garz-Greifienhagen]]. Kejserhæren under [[Conti]] og [[Grevskabet Schaumburg|Schaumburg]] havde vist sig ikke at eje tilstrækkelig modstandskraft over for Gustav Adolf. Denne opererede nu videre i [[Oder]]-linjen. I januar 1631 afsluttedes med Frankrig subsidieoverenskomsten i Bårwalde, og af de tyske stæder var [[Magdeburg]] trådt over på Gustav Adolfs side. Han synes nu at have tænkt sig en fremtrængen mod Elben, for der at søge at forene andre tyske tropper med sig, hvor efter man skulle trænge frem mod arvelandene.<ref name="Sal 438"/> Nu nærmede imidlertid Tilly sig; men over for Gustav Adolfs velvalgte stillinger og rolige metodiske anordninger kunne han intet udrette og måtte efter yderst anstrengende marcher gå tilbage til Elben; han begyndte nu at belejre Magdeburg. For Gustav Adolf var det af vigtighed i at redde denne by, men dette umuliggjordes ved de to nordtyske kurfyrsters, frem for alt den brandenburgskes, uvillighed. Magdeburg faldt maj 1631 og blev opbrændt; muligvis var ilden blevet påsat på befaling af Magdeburgs kommandant, [[Falkenberg]], hvem Gustav Adolf havde sendt for at tage ledelsen af forsvaret, og som senere var den kommanderende under stormen. Efter Magdeburgs fald optræder Gustav Adolf hårdhændet mod [[Georg Vilhelm af Brandenburg]] og tvinger ham til vigtige indrømmelser.<ref name="Sal 438"/> Gustav Adolf kan nu gå over til Elb-linjen. Han tager stilling i ved [[Havel]]s udløb i Elben. Positionen var mesterlig valgt og trodsede alle Tillys angrebsforsøg.<ref name="Sal 439">[https://runeberg.org/salmonsen/2/10/0461.html Stille, s. 439]</ref>
Religion Historie